** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 113**

(protokols Nr. 6, 76. p.)

**Par finansējuma piešķiršanu pašvaldības iestādēm un struktūrvienībām**

Pamatojoties uz likumu "[Pašvaldību likum](https://likumi.lv/ta/id/336956-pasvaldibu-likums)s" [10. panta](https://likumi.lv/ta/id/336956-pasvaldibu-likums#p10) pirmo daļu, likuma "[Par pašvaldību budžetiem](https://likumi.lv/ta/id/34703-par-pasvaldibu-budzetiem)" [16.](https://likumi.lv/ta/id/34703-par-pasvaldibu-budzetiem#p16) panta otro daļu un "Likuma par budžetu un finanšu vadību" [6. pantu](https://likumi.lv/ta/id/34703-par-pasvaldibu-budzetiem#p6) un Finanšu un attīstības komitejas pieņemtajiem lēmumiem par finansējuma piešķiršanu, Finanšu nodaļa ir apkopojusi atbalstītos lēmum projektus un tos apkopojusi vienā lēmum projektā par kopējo summu 60 300,99 EUR.

Noklausījusies sniegto informāciju, ņemot vērā 22.07.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

Piešķirt finansējumu:

1. Ļaudonas pagasta pārvaldei 7 110,41 EUR apmērā Ļaudonas pagasta gājēju ietves izbūvei estrādes parkā no Ļaudonas pagasta pārvaldes 2025.gada pārdoto īpašumu ieņēmumu pārpildes.
2. Ļaudonas pagasta pārvaldes A. Eglīša pamatskolai 1 991,01 EUR apmērā jauna 300L ūdens boilera iegādei un uzstādīšanai no Ļaudonas pagasta pārvaldes 2025.gada pārdoto īpašumu ieņēmumu pārpildes.
3. Ļaudonas pagasta pārvaldes A. Eglīša pamatskolai 1 210,00 EUR apmērā elektroinstalācijas izolācijas pretestības mērījumu veikšanai no Ļaudonas pagasta pārvaldes 2025.gada pārdoto īpašumu ieņēmumu pārpildes.
4. Ļaudonas pagasta pārvaldei 5 078,30 EUR apmērā veļas mājas veļas gludināmā ruļļa iegādei no Ļaudonas pagasta pārvaldes 2025.gada pārdoto īpašumu ieņēmumu pārpildes.
5. Liezēres pagasta pārvaldes Ozolu feldšerpunktam 860,00 EUR datora iegādei Ozolu feldšerpunkta speciālista darba vajadzībām no Liezēres pagasta pārvaldes 2024. gada atlikuma.
6. Liezēres pagasta pārvaldei 987,00 EUR elektriskā auto uzlādes stacijas iegādei no Liezēres pagasta pārvaldes 2024. gada atlikuma.
7. Liezēres pagasta pārvaldes Īpašumu uzturēšanas nodaļai 662,00 EUR apmērā lietota jūras konteinera iegādei ar piegādi no Liezēres pagasta pārvaldes 2024. gada atlikuma.
8. Lubānas apvienības pārvaldes Īpašumu uzturēšanas nodaļai 16 341,29 EUR apmērā asfaltbetona seguma atjaunošanas darbiem Jāņa Zābera ielā Lubānā no Lubānas apvienības pārvaldes 2024.gada ceļu fonda mērķdotācijas atlikuma.
9. Lubānas apvienības pārvaldes Īpašumu uzturēšanas nodaļai 4 549,60 EUR apmērā pašvaldības autoceļu Jaunie kapi – Birznieki – Dambīši un Sprīdīši - Cepurnieki segumu labošanai no Lubānas apvienības pārvaldes 2024.gada ceļu fonda mērķdotācijas atlikuma.
10. Lubānas apvienības pārvaldes Īpašumu uzturēšanas nodaļai 1 062,38 EUR apmērā pašvaldības dzīvokļa Ozolu ielā 14-34, Lubānā, Madonas nov. divu logu nomaiņai no Madonas novada pašvaldības 2025 gada ieņēmumu pārpildes, kas izveidojusies Lubānas apvienības pārvaldes dzīvojamā fonda tāmē.
11. Aronas pagasta pārvaldei 7 623,00 EUR apmērā Skolas un E. Graudiņa ielas ceļa seguma atjaunošanas būvprojekta izstrādei no Aronas pagasta pārvaldes 2024. gada budžeta atlikuma.
12. Dzelzavas pagasta pārvaldei 4 416,50 EUR apmērā Mierakalna kapu piebraucamā ceļa atjaunošanas paskaidrojuma raksta izstrādei no Dzelzavas pagasta pārvaldes 2024. gada budžeta atlikuma.
13. Sarkaņu pagasta pārvaldei 8 409,50 EUR apmērā Kalna un Rīta ielu ceļa seguma atjaunošanas būvprojekta izstrādei no Sarkaņu pagasta pārvaldes 2024. gada auto ceļu fonda mērķdotācijas atlikuma

Domes priekšsēdētājs A. Lungevičs

*Ankrava 29374376*